Rijeka, 21. veljače 2020.

**POZIV ZA MEDIJE**

**U RIJEČKOJ MEĐUNARODNOJ KARNEVALSKOJ POVORCI SUDJELUJU SKUPINE IZ GRADOVA KOJI NOSE TITULE EUROPSKE PRIJESTOLNICE KULTURE**

**Međunarodnu karnevalsku povorku u Rijeci, kao krunu karnevalskih svečanosti na Kvarneru u 2020. godini, svojim lokalnim običajima i svojom maštovitošću obogaćuju inozemne karnevalske skupine, a posebno one izgradova Europskih prijestolnica kulture.**

Pozivamo vas da u nedjelju, 23. veljače 2020., u praćenju Međunarodne karnevalske povorke zabilježite i one skupinekoje u Rijeku dolaze iz gradova koji nose titule EPK:

U Rijeku dolaze sljedeće karnevalske skupine iz gradova pred kojima je nošenje titule EPK:

**Macnas iz Irske** (Galway 2020) - kazališna trupa specijalizirana za spektakle i velike nastupe. Osnovani su 1986. godine, a tijekom svog rada su osvojili brojne nagrade. Macnasovi bubnjevi uzbudljivo su dinamični i čarobni, stvaraju čarobne svjetove i ljepotu koja ostavlja bez daha. U njihovom nastupu, između bijele vatre zvijezda i šapćuće šume,mogu se čuti bubnjari kako bubnjaju životom - pljeskaju i udaraju pulsom, dahom i glasom.

Grupa **KaGePe iz Luksemburga** (Esch 2022) predstavlja najveći karneval u Luksemburgu. Osnovani su 1955. godine, a u Rijeku dolazi 47 članova grupe

Grupa **Kaunas 2022** (Kaunas 2022) formirala se posebno za riječki karneval, a svojim će nastupom pokušati prenijeti duh grada Kaunasa i približiti Rijeci svoju ideju Kaunasa 2022 EPK.

U Rijeku dolazi i grupa sastavljana od predstavnika **karnevalske mreže iz Lukanije**, koja broji 45 članova. Predstavit će se karneval izTricaricoa, Lavella i Montescagliosa, svaki sa svojim karakterističnim maskama.

Grupa **iz mađarskog Veszprema** (Veszprem 2023) je nastala posebno za riječki karneval. Veszprem 2023 je objavio javni poziv temeljem kojeg je odabrao grupu koja će predstaviti njihov grad u Rijeci. Skupina broji 45 članova, a čine je članovi lutkarskog kazališta Kaboca i Sveučilišta Panonija. Grupa tematizira svadbenu povorku koja veselo prolazi kroz grad, a koju ometaju čavke (vrsta ptice). Povorku od ptica brane naoružani čuvari. U pratnji imaju i alegorijska kola u obliku čarobne svadbene kočije.

Rijeka 2020 EPK

Olja Mataija

olja.mataija@rijeka2020.eu / 098 174 2452